༄། ། གནད་ཀྱི་ཉམས་ལེན་ཤེས་དགོས་པ་སྙིང་པོ་དོན་བསྡུས་རི་ཁྲོད་དབང་ཕྱུག་ལ་གདམས་པ། །  ཨོཾ་སྭསྟི། བླ་མ་དམ་པ་རྣམས་ལ་ཕྱག་འཚལ་ལོ། ། སྟོན་པ་སངས་རྒྱས་བཅོམ་ལྡན་གྱིས། ། སྟོན་པའི་གསུང་རབ་ཐམས་ཅད་དུ། ། འདི་ལྟར་སེམས་ཀྱི་ཏིང་ངེ་འཛིན། ། ལུས་ཀྱི་མངོན་དུ་བྱས་པ་ཡིས། ། སྣང་བ་དབང་དུ་གྱུར་བ་དང་། ། དེ་ཡི་མཐུན་པའི་རྐྱེན་རྣམས་དག། བསམ་གྱིས་མི་ཁྱབ་དཔག་མེད་དུ། ། འཕེལ་བས་མཐོང་ཆོས་མངོན་དུ་འབྱུང་། ། ཐུབ་པ་རྒྱལ་བ་མན་ཆད་ནས། ། བརྟུལ་ཞུགས་སྤྱོད་པའི་རྣལ་འབྱོར་རྣམས། ། སྣང་བ་སྣ་ཚོགས་བསྒྱུར་བ་དང་། ། ཡོན་ཏན་བཀོད་པ་དཔག་མེད་པ། ། ཉམས་སུ་མྱོང་བར་གྱུར་པ་རྣམས། ། ཚུ་རོལ་མཐོང་བའི་གང་ཟག་དང་། ། ཞུ་ཐུག་བྱེད་དུ་ག་ལ་བཏུབ། ། བྱས་ན་དཔལ་དྲོའི་སྡུད་པ་ཡིན། ཁམས་པ་ལུང་པའི་བསྐོལ་ཕོར་དང་། ། སྤྱན་སྔ་ཆེན་པོའི་གསེར་ཚུམས་དང་། ། རྣལ་འབྱོར་དབང་ཕྱུག་ནག་པོ་ཡི། ། སྐྱབས་སུ་འགྲོ་བའི་འདུག་ལུགས་རྣམས། ། བདག་ཅག་སུ་དང་ཞུ་ཐུག་བྱ། ། རྣལ་འབྱོར་དབང་ཕྱུག་རི་ཁྲོད་པ། ། གནད་ཀྱི་ཉམས་ལེན་མ་ཤེས་ན། ། ཡར་ལུང་དགེ་བཤེས་ཆེན་པོ་ཞེས། ། འཇིག་རྟེན་གསུམ་མགོན་ཆོས་ཀྱི་རྗེ། ། དཔལ་ལྡན་ཕག་མོ་གྲུ་པས་གསུངས། ། དོན་གྱི་སྙིང་པོ་བསྡུས་པ་འདི། ། རི་ཁྲོད་དབང་ཕྱུག་བུ་ལ་གདམས། ། ། ། ༣༩༨༽